16.2.2007 Jurnalul Oficial al Uniunii Europene L 46/9 REGULAMENTUL (CE) NR. 146/2007 AL COMISIEI din 15 februarie 2007 de modificare a Regulamentului (CEE) nr. 3440/84 privind condițiile aplicabile unor traule în cazul navelor dotate cu un sistem de pompare la bord COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 850/98 al Consiliului din 30 martie 1998 privind conservarea resurselor de pescuit prin măsuri tehnice de protecţie a puietului de organisme marine juvenile ('), în special articolul 48, întrucât: (1) Regulamentul (CEE) nr. 3440/84 al Comisiei (?) stabileşte reguli detaliate referitoare la fixarea de dispozitive la traule, năvoade daneze și plase de pescuit similare. (2) Pentru a garanta securitatea echipajelor, este necesară punerea în aplicare, în 2007, a unor măsuri tehnice suplimentare în cazul navelor dotate cu un sistem de pompare la bord care nu afectează selectivitatea. (3)  Prin urmare, Regulamentul (CEE) nr. 3440/84 trebuie modificat în consecință. ( Măsurile prevăzute de prezentul regulament sunt conforme cu avizul Comitetului pentru pescuit și acva- cultură, ADOPTĂ PREZENTUL REGULAMENT: Articolul 1 Articolul 8 din Regulamentul (CEE) nr. 3440/84 se completează cu următorul alineat (4): „(4)  Prin derogare de la dispozițiile stabilite la alineatul (2), navele dotate cu un sistem de pompare la bord sunt auto- rizate să fixeze parâma sacului la o distanță care să nu depă- şească 10 metri de la ochiurile de plasă din capătul sacului de traul, în cazul pescuitului cu ochiuri mai mici de 70 mm.” Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 15 februarie 2007. () JO L 125, 27.4.1998, p. 1. Regulament, astfel cum a fost modificat ultima dată prin Regulamentul (CE) nr. 2166/2005 (O L 345, 28.12.2005, p. 5). () OL 318, 7.12.1984, p. 23. Regulament, astfel cum a fost modificat ultima dată prin Regulamentul (CEE) nr. 2122/89 (O L 203, 15.7.1989, p. 21). Pentru Comisie Joe BORG Membru al Comisiei